text: Ambaliyar ruwan da aka yi a London - BBC Hausa
  Ambaliyar ruwan da aka yi a London
  http://www.bbc.com/hausa/multimedia/2012/07/120710_ambaliya_a_london.shtml
  An yi wata ambaliyar ruwa a Burtaniya wacce ta shafi yankuna daban-daban na kasar.
  Har yanzu akwai sakonnin da ke yin gargadi game da yiwuwar fuskantar ruwan sama kamar da bakin-kwarya a duk fadin Ingila da Scotland bayan ambaliyar da aka yi.Hukumar Hasashen Yanayi ta Burtaniya ta yi gargadin cewa za a fuskanci ruwan sama dauke da tsawa a kasar har zuwa makon gobe.
  Barazana mafi girma ita ce wacce ake fuskanta a kudu maso yammacin Ingila, wadda aka yi gargadin yiwuwar faruwar ambaliyar ruwa da za ta iya kai wa ga rasa rayuka. Stephanie Barker ce ta aiko da wannan hoton, na ambaliyar da aka yi a Modbury, Devon.
  Hukumar Kare Muhalli ta ce babu matsalar ambaliyar ruwa wasu sassan Ingila da Wales a ranar Asabar din da ta gabata.
  Lesley Pearson da ke Edinburgh ta aiko da hotunan hanyoyin da suka fuskanci ambaliyar ruwa sakamakon torokon da kogin Leith ya yi. Lamarin ya sanya an dakatar da wani biki da aka yi shirin gudanarwa a ranar Asabar.Kazalika ambaliyar ruwan ta shafi Lothians da Borders.
  Mutane kadan ne suka kalli wasan Grand Prix a Silverstone bayan da masu shirya wasan suka sanar cewa ba za su bar masu sha'awar kallon wasan, wandanda suka zo a kan motocinsu su ajiye motocin a wajen ajiye motocin da ruwa ya mamaye ba. Ruwan saman da aka ci gaba da fuskanta ya sanya ba a aiwatar da wasu wasannin ranar Asabar da rana ba.
  .An ci gaba da tafiya da fitalar gasar Olympic duk da cewa akwai lema.Fitaccen kuku, Jamie Oliver, ne ya dauki fitar daga Newport zuwa Saffron Walden da ke gabashin Ingila.
  Hukumar kula da muhalli ta ce koguna sun cika makil.Kogunan sun hada da Kogin Otter da ke Ottery Saint Mary da Kogin Bride da ke Burton Bradstock, Dorset. An yi ambaliyar ruwa wacce ta shafi wani gini da ke kusa da Yealmpton a Devon.
  Yadda sana'ar gwanjo ke rufawa matasa asiri
  21 Satumba 2017
  Hotunan liyafar Trump da shugabannin Afirka
  Hotunan bikin kammala horas da 'yan matan Chibok
  14 Satumba 2017